**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

09. september 2022

**Správa**

**o výsledkoch kontrolnej činnosti Útvaru hlavného kontrolóra Bratislavského samosprávneho kraja za 1. polrok 2022**

Materiál predkladá: Materiál obsahuje:

Ing. Milan Slezák 1. Návrh uznesenia

hlavný kontrolór 2. Dôvodová správa

Bratislavského samosprávneho kraja 3. Správa o výsledkoch kontrolnej činnosti za 1. polrok 2022

4. Stanoviská komisií

Zodpovedný:

Ing. Milan Slezák

hlavný kontrolór

Bratislavského samosprávneho kraja

Spracovatelia:

Mgr. Marian Mikula

riaditeľ Útvaru hlavného kontrolóra

Ing. Jozef Krnáč

vedúci oddelenia všeobecnej kontroly a kontroly hospodárenia

a nakladania s majetkom

Mgr. Ladislav Volný

vedúci oddelenia kontroly rozpočtových prostriedkov

Bratislava

september 2022

Návrh uznesenia

**UZNESENIE č. ......../2022**

zo dňa 09. 09. 2022

Zastupiteľstvo Bratislavského samosprávneho kraja po prerokovaní materiálu

**berie na vedomie**

Správu o výsledkoch kontrolnej činnosti Útvaru hlavného kontrolóra Bratislavského samosprávneho kraja za 1. polrok 2022

**Dôvodová správa**

V zmysle ustanovenia § 19e ods. 1 písm. e) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, hlavný kontrolór predkladá zastupiteľstvu najmenej raz ročne správu o kontrolnej činnosti v termíne do 60 dní po uplynutí kalendárneho roku.

V zmysle ustanovenia § 8 ods. 7 písm. d) VZN č. 1/2016 o kontrole v Bratislavskom samosprávnom kraji hlavný kontrolór vypracúva a predkladá zastupiteľstvu správu o kontrolnej činnosti raz polročne, a to do 60 dní po uplynutí kalendárneho polroka.

Na základe uvedeného predkladám tento materiál Zastupiteľstvu Bratislavského samosprávneho kraja na prerokovanie.

##### **Správa o výsledkoch kontrolnej činnosti Útvaru hlavného kontrolóra**

##### **Bratislavského samosprávneho kraja za 1. polrok 2022**

##### **Úvod**

Uznesením Zastupiteľstva Bratislavského samosprávneho kraja č. 440/2021 zo dňa 17. 12. 2021 bol schválený plán kontrolnej činnosti na 1. polrok 2022, ktorým bolo schválených celkom 7 kontrolných akcií, v rámci ktorých bolo naplánovaných celkom 10 kontrol (bez kontrol realizovaných na základe podnetov), nasledovne:

1. Kontrola plnenia uznesení Zastupiteľstva Bratislavského samosprávneho kraja za rok 2021;
2. Kontrola vybavovania sťažností a petícií za rok 2021;
3. Kontroly na základe podnetov poslancov Zastupiteľstva Bratislavského samosprávneho kraja, Úradu Bratislavského samosprávneho kraja, iných inštitúcií a právnických a fyzických osôb;
4. Kontroly stavu a vývoja dlhu Bratislavského samosprávneho kraja za I. a II. štvrťrok 2022;
5. Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021 (1 kontrola v ZSS);
6. Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021 (1 kontrola v Slovak Lines, a.s.);
7. Kontroly dodržiavania podmienok uzatvorených nájomných zmlúv a ochrany majetku Bratislavského samosprávneho kraja platných v roku 2021 (3 kontroly u nájomcov).

V čase od 01. 01. 2022 do 30. 06. 2022 boli v rámci plánu kontrolnej činnosti na 1. polrok 2022, podľa ustanovenia § 19c, § 19d a § 19e ods. 1 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, v súlade s § 18 ods. 1 písm. b) Všeobecne záväzného nariadenia Bratislavského samosprávneho kraja č. 1/2016 o kontrole v Bratislavskom samosprávnom kraji a na základe Uznesenia Zastupiteľstva Bratislavského samosprávneho kraja č. 440/2021 zo dňa 17. 12. 2021 vykonané nasledovné kontroly.

1. **Kontrola plnenia uznesení Zastupiteľstva Bratislavského samosprávneho kraja za rok 2021**

Kontrola plnenia uznesení Zastupiteľstva Bratislavského samosprávneho kraja za rok 2021 bola vykonaná na základe Poverenia hlavného kontrolóra Bratislavského samosprávneho kraja č. 01/2022 zo dňa 03. 01. 2022, v znení Dodatku č. 1 zo dňa 11. 04. 2022 v **Bratislavskom samosprávnom kraji, Sabinovská 16, 820 05 Bratislava, IČO: 36063606** (ďalej len „povinná osoba“).

Cieľom kontroly bolo preveriť dodržiavanie všeobecne záväzných právnych predpisov a interných noriem, upravujúcich prijímanie a plnenie uznesení Zastupiteľstva Bratislavského samosprávneho kraja za rok 2021.

Kontrolou plnenia uznesení Zastupiteľstva Bratislavského samosprávneho kraja za rok 2021 v povinnej osobe neboli zistené žiadne nedostatky. Z celkového počtu 103 prijatých uznesení Zastupiteľstvom Bratislavského samosprávneho kraja za rok 2021 bolo v 47 uzneseniach uložených celkom 76 úloh, z toho 50 úloh bolo splnených a 26 úloh bolo plnených priebežne.

Kontrola bola skončená zaslaním správy z kontroly povinnej osobe dňa 19. 05. 2022.

1. **Kontrola vybavovania sťažností a petícií za rok 2021**

Kontrola vybavovania sťažností a petícií za rok 2021 bola vykonaná na základe Poverenia hlavného kontrolóra Bratislavského samosprávneho kraja č. 04/2022 z 05. 01. 2022 v **Bratislavskom samosprávnom kraji, Sabinovská 16, 820 05 Bratislava 25, IČO: 36063606** (ďalej len „povinná osoba“).

Cieľom kontroly bolo preveriť dodržiavanie ustanovení zákona č. 9/2010 Z. z. o sťažnostiach v znení neskorších predpisov, zákona č. 85/1990 Zb. o petičnom práve v znení neskorších predpisov a ustanovení interných predpisov upravujúcich postup pri vybavovaní sťažností a petícií v roku 2021.

Oprávnená osoba vypracovala dňa 07. 03. 2022 Správu z kontroly vybavovania sťažností a petícií za rok 2021. Kontrolou neboli zistené žiadne nedostatky.

Kontrola bola skončená zaslaním správy z kontroly povinnej osobe dňa 09. 03. 2022.

1. **Kontroly na základe podnetov poslancov Zastupiteľstva Bratislavského samosprávneho kraja, Úradu Bratislavského samosprávneho kraja, iných inštitúcií a právnických a fyzických osôb**

**3.A. Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021**

Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021 bola vykonaná na základe Poverenia hlavného kontrolóra Bratislavského samosprávneho kraja č. 07/2022 zo dňa 01. 02. 2022 v príspevkovej organizácii **Správa ciest Bratislavského samosprávneho kraja, Čučoriedkova 8214/6, 827 12 Bratislava, IČO: 53871103** (ďalej len „povinná osoba“).

 Cieľom kontroly bolo preveriť dodržiavania hospodárnosti, efektívnosti, účinnosti a účelnosti pri hospodárení s príspevkom z rozpočtu zriaďovateľa v roku 2021, s dôrazom na dodržiavanie všeobecne záväzných právnych predpisov pri realizácii výdavkov v roku 2021.

 Oprávnená osoba vypracovala dňa 07. 04. 2022 Návrh správy z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021, ktorý bol povinnej osobe doručený na oboznámenie dňa 11. 04. 2022.

 Povinná osoba podala písomné námietky k zisteným nedostatkom listom zn. 101/2022 zo dňa 21. 04. 2022, ktorý bol oprávnenej osobe doručený dňa 21. 04. 2022. Opodstatnenosť predložených námietok bola preverená a následne zapracovaná do Správy z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021 zo dňa 26. 04. 2021.

Kontrolou bolo zistené, že povinná osoba:

1. Nevrátením finančných prostriedkov do 31. 12. 2021 určených na bežné výdavky v celkovej výške 810 048,49 EUR, ktoré nebolo možné použiť v nasledujúcom rozpočtovom roku na základe príslušných ustanovení zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, alebo osobitného zákona a Bratislavským samosprávnym krajom nebola povinnej osobe na základe odôvodnenej žiadosti povolená výnimka z časového použitia rozpočtových prostriedkov v príslušnom rozpočtovom roku, došlo k porušeniu ustanovenia § 19 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách verejnej správy“), čím došlo k porušeniu finančnej disciplíny podľa ustanovenia § 31 ods. 1 písm. c) zákona o rozpočtových pravidlách verejnej správy, podľa ktorého porušením finančnej disciplíny je „neodvedenie prostriedkov subjektu verejnej správy v ustanovenej alebo určenej lehote a rozsahu“. Nevrátenie finančných prostriedkov do 31. 12. 2021 malo súčasne za následok ovplyvnenie výsledku hospodárenia Bratislavského samosprávneho kraja, nakoľko v roku 2021 bude vykázané nesprávne (vyššie) čerpanie výdavkov a následne za rok 2022 bude vykázané nesprávne (vyššie) plnenie príjmov.
2. Nevrátením finančných prostriedkov do 31. 12. 2021 určených na kapitálové výdavky v celkovej výške 15 200,00 EUR, ktoré nebolo možné použiť v nasledujúcom rozpočtovom roku na základe príslušných ustanovení zákona o rozpočtových pravidlách územnej samosprávy, alebo osobitného zákona a Bratislavským samosprávnym krajom nebola povinnej osobe na základe odôvodnenej žiadosti povolená výnimka z časového použitia rozpočtových prostriedkov v príslušnom rozpočtovom roku, došlo k porušeniu ustanovenia § 19 ods. 2 zákona o rozpočtových pravidlách verejnej správy, čím došlo k porušeniu finančnej disciplíny podľa ustanovenia § 31 ods. 1 písm. c) zákona o rozpočtových pravidlách verejnej správy. Nevrátenie finančných prostriedkov malo súčasne za následok ovplyvnenie výsledku hospodárenia Bratislavského samosprávneho kraja, nakoľko v roku 2021 bude vykázané nesprávne (vyššie) čerpanie výdavkov a následne za rok 2022 bude vykázané nesprávne (vyššie) plnenie príjmov.
3. Rozdiel medzi fakturovaným množstvom 1 360 m² za vyspravenie povrchu neomietaných betónových stien vnútorných maltou cementovou pre omietky a skutočnou plochou všetkých vnútorných povrchov neomietaných, ktoré by mohli byť predmetom vysprávok bol 978,06 m² v cene 4,45 EUR/ m², t. j. spolu v sume 4 352,37 EUR bez DPH, t. j. 5 222,84 EUR s DPH. Preplatením sumy vo výške 4 352,37 EUR bez DPH, t. j. 5 222,84 EUR s DPH za práce, ktoré na predmete zákazky neboli vykonané, došlo k porušeniu ustanovenia § 31 ods. 1 písm. g) zákona o rozpočtových pravidlách verejnej samosprávy, podľa ktorého porušením finančnej disciplíny je umožnenie bezdôvodného obohatenia získaním finančného prospechu z verejných prostriedkov.
4. Okrem uvedeného bol predmetom fakturácie fasádny náter dvojnásobný v množstve 1 360 m². Oprávnená osoba na základe predložených dokladov a fyzickej kontroly konštatuje, že predmetom fasádneho náteru nebola zadná stena oceľovej haly o veľkosti 348,34 m². Uvedený fasádny náter bolo možné naniesť na celkovú plochu 1 042,96 m² (celý dom bez dverí a okien v množstve 120 m², bočné steny oceľovej haly v množstve 399,08 m² - zvonka aj zvnútra a čelná stena oceľovej haly po odpočítaní brán a okien v množstve 523,88 m² – zvonka aj zvnútra). Rozdiel medzi fakturovaným množstvom 1 360 m² fasádneho náteru dvojnásobného a povrchov, ktoré by mohli byť predmetom náteru bol 317,04 m² v cene 7,40 EUR/ m², t. j. v sume 2 346,10 EUR bez DPH, t. j. 2 815,32 EUR s DPH. Preplatením sumy vo výške 2 346,10 EUR bez DPH, t. j. 2 815,32 EUR s DPH za práce, ktoré na predmete zákazky neboli vykonané, došlo k porušeniu ustanovenia § 31 ods. 1 písm. g) zákona o rozpočtových pravidlách verejnej samosprávy, podľa ktorého porušením finančnej disciplíny je umožnenie bezdôvodného obohatenia získaním finančného prospechu z verejných prostriedkov.
5. Predmetom fakturácie za lešenie (bod 1. až 3.) bola realizácia lešenia v množstve 1 570 m² za sumu 11 068,50 EUR bez DPH, t. j. 13 282,20 EUR s DPH, pričom z vyjadrenia jednotlivých osôb je zrejmé, že lešenie bolo postavené v množstve cca 100 m² (bočná stena oceľovej haly) a 140 m² (dom s kanceláriou). Rozdiel medzi fakturáciou jednotlivých položiek a skutočnou realizáciou bol nasledovný:
* lešenie ľahké pracovné pomocné, s výškou lešeňovej podlahy do 1,20 m za množstvo 240 m² za cenu 2,94 EUR/m² by bolo za sumu 705,60 EUR bez DPH, t. j. 846,72 EUR s DPH; rozdiel bol v sume 3 910,20 EUR bez DPH, t. j. 4 692,24 EUR s DPH;
* montáž lešenia ťažkého radového s podlahami, šírky od 2,00 do 2,50 m, pri zaťažení do 3 kPa, výšky nad 20 m za množstvo 240 m² za cenu 2,86 EUR/ m² by bolo za sumu 686,40 EUR bez DPH, t. j. 823,68 s DPH; rozdiel bol v sume 3 666,52 EUR bez DPH, t. j. 4 564,56 EUR s DPH;
* príplatok za prvý a každý ďalší začatý mesiac použitia lešenia ťažkého radového s podlahami, šírky od 2,00 do 2,50 m, pri zaťažení do 3 kPa, výšky do 10 m za množstvo 240 m² za cenu 1,25 EUR/m² by bolo za sumu 300,00 EUR bez DPH, t. j. 360,00 EUR s DPH; rozdiel bol v sume 1 662,50 EUR bez DPH, t. j. 1 995,00 EUR s DPH.

Preplatením sumy vo výške 9 239,22 EUR bez DPH, t. j. 11 251,80 EUR s DPH za práce (lešenie), ktoré na predmete zákazky neboli vykonané, došlo k porušeniu ustanovenia § 31 ods. 1 písm. g) zákona o rozpočtových pravidlách verejnej samosprávy, podľa ktorého porušením finančnej disciplíny je umožnenie bezdôvodného obohatenia získaním finančného prospechu z verejných prostriedkov.

Kontrola bola skončená zaslaním správy povinnej osobe dňa 27. 04. 2022.

Povinná osoba na základe výsledkov kontroly doručila oprávnenej osobe dňa 18. 05. 2022 zoznam 4 prijatých opatrení listom zn. 123/2022 zo dňa 18. 08. 2022. Ku dňu vypracovania tejto správy nebol oprávnenej osobe doručený zoznam splnených opatrení prijatých na nápravu zistených nedostatkov a na odstránenie príčin ich vzniku.

**3.B Kontrola postupu verejného obstarávania zákazky s nízkou hodnotou na predmet zákazky - Nákup a dodávka základných potravín (mlieko a mliečne výrobky, mäso a mäsové výrobky, ovocie a zelenina, ryby, mrazený tovar, polotovary, chlieb a pekárenské výrobky)**

Kontrola postupu verejného obstarávania zákazky s nízkou hodnotou na predmet zákazky - Nákup a dodávka základných potravín (mlieko a mliečne výrobky, mäso a mäsové výrobky, ovocie a zelenina, ryby, mrazený tovar, polotovary, chlieb a pekárenské výrobky) bola vykonaná na základe Poverenia hlavného kontrolóra Bratislavského samosprávneho kraja č. 09/2022 zo dňa 11. 02. 2022 v rozpočtovej organizácii Bratislavského samosprávneho kraja **Domov sociálnych služieb a zariadenie pre seniorov Kaštieľ, Hlavná 13, 900 31 Stupava, IČO: 00364193** (ďalej len „povinná osoba“).

Cieľom kontroly bolo preveriť postup verejného obstarávateľa pri zadávaní zákazky s nízkou hodnotou, realizovanej na základe Výzvy na predloženie cenovej ponuky z 23. 11. 2020 na základe podnetov doručených Bratislavskému samosprávnemu kraju dňa 08. 02. 2021 a 09. 02. 2021 z Úradu pre verejné obstarávanie č. 17199-6000/2020-OD/1 z 02. 02. 2021.

Oprávnená osoba vypracovala dňa 20. 04. 2022 Správu z kontroly postupu verejného obstarávania zákazky s nízkou hodnotou na predmet zákazky - Nákup a dodávka základných potravín (mlieko a mliečne výrobky, mäso a mäsové výrobky, ovocie a zelenina, ryby, mrazený tovar, polotovary, chlieb a pekárenské výrobky).

Kontrolou bolo zistené, že v predmetných častiach zákazky (mäso a mäsové výrobky, ovocie a zelenina, vajcia, chlieb a pekárenské výrobky) verejný obstarávateľ nie vždy špecifikoval požadované merné jednotky v súlade s Výzvou na predloženie ponuky, v ktorej uvádzal, že podrobný popis predmetu zákazky s uvedením jednotlivých druhov a množstiev bude tvoriť prílohu výzvy. Povinná osoba tým, že vo výzve na verejné obstarávanie a v následných podkladoch neuviedla v niektorých prípadoch jednoznačne a úplne opis predmetu zákazky (merné jednotky), porušila ustanovenia Usmernenia k pravidlám a postupom verejného obstarávania pri zadávaní zákaziek malého rozsahu a zákaziek s nízkou hodnotou č. 1/2019-VO/U zo dňa 29. 04. 2019. Uvedený nedostatok nemal vplyv na výsledok verejného obstarávania.

Kontrola bola skončená zaslaním správy povinnej osobe dňa 28. 04. 2022. Povinná osoba doručila dňa 25. 04. 2022 oprávnenej osobe zoznam prijatých opatrení na odstránenie kontrolou zistených nedostatkov (2 opatrenia).

1. **Kontrola stavu a vývoja dlhu Bratislavského samosprávneho kraja za I. štvrťrok 2022**

Kontrola stavu a vývoja dlhu Bratislavského samosprávneho kraja za I. štvrťrok 2022 bola vykonaná na základe Poverenia hlavného kontrolóra Bratislavského samosprávneho kraja č. 02/2022 z 05. 01. 2022 v **Bratislavskom samosprávnom kraji, Sabinovská 16, 820 05 Bratislava 25, IČO: 36063606** (ďalej len „povinná osoba“).

Cieľom kontroly bolo preveriť stav a vývoj dlhu Bratislavského samosprávneho kraja za jednotlivé mesiace kontrolovaného štvrťroka (ustanovenia § 17 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov).

Oprávnená osoba vypracovala dňa 19. 05. 2022 Správu z kontroly stavu a vývoja dlhu Bratislavského samosprávneho kraja za I. štvrťrok 2022. Kontrolou bolo zistené, že:

* celková suma dlhu povinnej osoby v sledovanom období I. štvrťroka 2022 nedosiahla 60 % skutočných bežných príjmov predchádzajúceho rozpočtového roka podľa ustanovenia § 17 ods. 6 písm. a) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách územnej samosprávy“), ani 50 % skutočných bežných príjmov predchádzajúceho rozpočtového roka podľa ustanovenia § 17 ods. 9 zákona o rozpočtových pravidlách územnej samosprávy, podľa ktorého by vznikla povinnosť prijímať príslušné opatrenia a
* suma splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov k 31. 12. 2022, za predpokladu splácania istín a úverov podľa aktuálne platných podmienok, bude predstavovať **3,56 %** skutočných bežných príjmov predchádzajúceho rozpočtového roka, znížených o prostriedky poskytnuté v príslušnom rozpočtovom roku vyššiemu územnému celku z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.

Kontrola bola skončená zaslaním správy z kontroly povinnej osobe dňa 20. 05. 2022.

1. **Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021**

Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021 bola vykonaná na základe Poverenia hlavného kontrolóra Bratislavského samosprávneho kraja č. 10/2022 zo dňa 04. 04. 2022 v právnickej osobe **Slovak Lines, a.s., Mlynské Nivy 5, 821 09 Bratislava, IČO: 35821019** (ďalej len „povinná osoba“).

Cieľom kontroly bolo preveriť ekonomicky oprávnené náklady za obdobie január až december 2021 na základe Zmluvy o službách vo verejnom záujme vo vnútroštátnej pravidelnej autobusovej doprave a o spolupráci pri zabezpečovaní dopravy na území Bratislavského samosprávneho kraja pre roky 2009 – 2021, ktorá bola platná do 14. 11. 2021 (ďalej len „zmluva o výkonoch vo verejnom záujme“).

 Návrh správy z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021 zo dňa 06. 05. 2022 bol na oboznámenie povinnej osobe doručený dňa 09. 05. 2022.

Povinná osoba doručila oprávnenej osobe listom dňa 20. 05. 2022 „Stanovisko voči kontrolným zisteniam z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021“. Okrem uvedeného bolo oprávnenej osobe zo strany povinnej osoby dňa 09. 06. 2022 doručené „Doplnenie podkladov k jednotlivým bodom na základe predbežných zistení z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021“.

Správa z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2021 bola vypracovaná dňa 12. 07. 2022.

 Oprávnená osoba na základe zistení uvedených v bodoch 1 – 10 predmetnej správy neuznala za ekonomicky oprávnené náklady vynaložené dopravcom na splnenie záväzku zo zmluvy o výkonoch vo verejnom záujme náklady v celkovej výške 278 622,30 EUR a preto túto sumu odpočítala z celkovej výšky predložených nákladov a súčasne upravila 4 % zisk o sumu 11 144,89 EUR. Na základe uvedeného oprávnená osoba uznala za ekonomicky oprávnené náklady vynaložené dopravcom na splnenie záväzku zo zmluvy o výkonoch vo verejnom záujme náklady v celkovej výške 2 041 725,26 EUR (2 331 492,45 – 278 622,30 – 11 144,89) vrátane 4 % zisku.

Kontrola skončená zaslaním správy z kontroly povinnej osobe dňa 19. 07. 2022.

1. **Kontrola dodržiavania podmienok uzatvorených nájomných zmlúv a ochrany majetku Bratislavského samosprávneho kraja v roku 2021**

Kontrola dodržiavania podmienok uzatvorených nájomných zmlúv a ochrany majetku Bratislavského samosprávneho kraja v roku 2021 bola vykonaná na základe Poverenia hlavného kontrolóra Bratislavského samosprávneho kraja č. 06/2022 zo dňa 18. 01. 2022 v neziskovej organizácii **HESTIA n.o., Bošániho 1805/2, 841 02 Bratislava-mestská časť Dúbravka, IČO: 36077313** (ďalej len „povinná osoba“).

Cieľom kontroly bolo preveriť dodržiavanie zmluvne stanovených podmienok pri nakladaní s majetkom Bratislavského samosprávneho kraja, uvedených v Zmluve o nájme zo dňa 15. 07. 2009 v znení Dodatku č. 1 k Zmluve o nájme zo dňa 23. 10. 2019, uzatvorenej medzi Bratislavským samosprávnym krajom ako prenajímateľom a povinnou osobou ako nájomcom.

 Oprávnená osoba vypracovala dňa 28. 06. 2022 Návrh správy z kontroly dodržiavania podmienok uzatvorených nájomných zmlúv a ochrany majetku Bratislavského samosprávneho kraja v roku 2021, ktorý bol povinnej osobe doručený na oboznámenie dňa 29. 06. 2022. Oprávnená osoba určila lehotu na podanie námietok k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení do 10 pracovných dní od doručenia návrhu správy z kontroly.

Povinná osoba doručila oprávnenej osobe listom dňa 07. 07. 2022 „Stanovisko HESTIA n.o. k návrhu Správy z kontroly dodržiavania podmienok uzatvorených nájomných zmlúv a ochrany majetku Bratislavského samosprávneho kraja v roku 2021“.

 Správa z kontroly dodržiavania podmienok uzatvorených nájomných zmlúv a ochrany majetku Bratislavského samosprávneho kraja v roku 2021 bola vypracovaná dňa 15. 07. 2022.

Kontrolou bolo zistené, že vynaložením vlastných finančných prostriedkov do technického zhodnotenia stavby, ktorá bola predmetom nájmu v celkovej výške 68 387,99 EUR do termínu 30. 09. 2021, došlo k porušeniu čl. X. bod 2 Zmluvy o nájme zo dňa 15. 07. 2009 v znení Dodatku č. 1 k Zmluve o nájme zo dňa 23. 10. 2019 a následného povolenia vydaného Bratislavským samosprávnym krajom, podľa ktorej bolo zmluvnou podmienkou povinnej osoby v termíne do 30. 09. 2021 vynaložiť vlastné finančné prostriedky v celkovej výške 75 000,00 EUR.

Kontrola bola skončená zaslaním správy z kontroly povinnej osobe dňa 19. 07. 2022.

**Okrem uvedeného boli dokončené nasledovné kontroly:**

V čase od 01. 01. 2022 do 30. 06. 2022 boli v rámci plánu kontrolnej činnosti na 2. polrok 2021, podľa ustanovenia § 19c, § 19d a § 19e ods. 1 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, v súlade s § 18 ods. 1 písm. b) Všeobecne záväzného nariadenia Bratislavského samosprávneho kraja č. 1/2016 o kontrole v Bratislavskom samosprávnom kraji a na základe Uznesenia Zastupiteľstva Bratislavského samosprávneho kraja č. 378/2021 zo dňa 11. 06. 2021 vykonané nasledovné kontroly:

1. **Kontrola správnosti a oprávnenosti použitia finančného príspevku a dotácie poskytnutej z rozpočtu BSK v roku 2020 v organizácii RAFAEL dom n. o., Kutlíkova 3941/15, 851 02 Bratislava - Petržalka, IČO: 45746079**

Kontrola správnosti a oprávnenosti použitia finančného príspevku a dotácie poskytnutej z rozpočtu BSK v roku 2020 bola vykonaná na základe Poverenia hlavného kontrolóra Bratislavského samosprávneho kraja č. 38/2021 z 03. 08. 2021 v organizácii **RAFAEL dom n. o., Kutlíkova 3941/15, 851 02 Bratislava - Petržalka, IČO: 45746079** (ďalej len „povinná osoba“).

Cieľom kontroly bolo preveriť správnosť a oprávnenosť použitia finančného príspevku, poskytnutého z rozpočtu Bratislavského samosprávneho kraja na základe zmluvy č. 14/2020/FPP/ZSS-OSV o poskytovaní finančného príspevku na prevádzku poskytovanej sociálnej služby neverejnému poskytovateľovi sociálnej služby zo dňa 09. 01. 2020 (ďalej len „zmluva“).

Návrh správy z kontroly správnosti a oprávnenosti použitia finančného príspevku a dotácie poskytnutej z rozpočtu BSK v roku 2020 zo dňa 10. 11. 2021 bol na oboznámenie povinnej osobe doručený dňa 07. 12. 2021. Povinná osoba k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení uvedených v návrhu správy nepredložila námietky v určenej lehote, na základe čoho oprávnená osoba považovala zistené nedostatky, navrhnuté odporúčania, lehotu na predloženie písomného zoznamu prijatých opatrení a lehotu na splnenie prijatých opatrení za akceptované.

Oprávnená osoba vypracovala dňa 12. 01. 2022 Správu z kontroly správnosti a oprávnenosti použitia finančného príspevku a dotácie poskytnutej z rozpočtu BSK v roku 2020. Kontrolou bolo zistené, že:

* použitím poskytnutých FPP na úhradu prevádzkových výdavkov/nákladov na poštové služby, telekomunikačné služby a internetové služby v rozpore s ustanovením čl. V ods. 3 písm. g) zmluvy v celkovej sume 443,32 EUR, došlo k porušeniu finančnej disciplíny podľa ustanovenia § 31 ods. 1 písm. n) zákona o rozpočtových pravidlách verejnej správy, podľa ktorého porušením finančnej disciplíny je porušenie pravidiel a podmienok, za ktorých boli verejné prostriedky poskytnuté.

 V zmysle ustanovenia čl. VIII. ods. 1 zmluvy bola povinná osoba z dôvodu použitia FPP v rozpore so zmluvou, povinná vrátiť FPP v celkovej výške 443,32 EUR na účet Bratislavského samosprávneho kraja.

* použitím poskytnutých FPP dňa 14. 01. 2021 vo výške 1 006,20 EUR na úhradu časti nákladov za pravidelné čistiace a upratovacie služby za obdobie 12/2020 (faktúra č. DF2020635) v rozpore s ustanovením čl. VI ods. 3 zmluvy, podľa ktorého bola povinná osoba oprávnená použiť FPP len v období od 01. 01. 2020 do 31. 12. 2020, došlo k porušeniu finančnej disciplíny podľa ustanovenia § 31 ods. 1 písm. n) zákona o rozpočtových pravidlách verejnej správy, podľa ktorého porušením finančnej disciplíny je porušenie pravidiel a podmienok, za ktorých boli verejné prostriedky poskytnuté.

V zmysle ustanovenia čl. VIII. ods. 1 zmluvy bola povinná osoba z dôvodu použitia FPP v rozpore so zmluvou, povinná vrátiť FPP v celkovej výške 1 006,20 EUR na účet Bratislavského samosprávneho kraja.

* použitím poskytnutých FPP dňa 20. 01. 2021 vo výške 581,76 EUR na úhradu časti nákladov za žehlenie v období od 02. 12. 2020 do 30. 12. 2020 (faktúra č. DF2020628) v rozpore s ustanovením čl. VI ods. 3 zmluvy, podľa ktorého bola povinná osoba oprávnená použiť FPP len v období od 01. 01. 2020 do 31. 12. 2020, došlo k porušeniu finančnej disciplíny podľa ustanovenia § 31 ods. 1 písm. n) zákona o rozpočtových pravidlách verejnej správy, podľa ktorého porušením finančnej disciplíny je porušenie pravidiel a podmienok, za ktorých boli verejné prostriedky poskytnuté.

V zmysle ustanovenia čl. VIII. ods. 1 zmluvy bola povinná osoba z dôvodu použitia FPP v rozpore so zmluvou, povinná vrátiť FPP v celkovej výške 581,76 EUR na účet Bratislavského samosprávneho kraja.

* použitím poskytnutých FPP vo výške 514,71 EUR na úhradu časti nákladov za predchádzajúce účtovné obdobie roka 2019 (faktúra č. DF2020028) v rozpore s ustanovením čl. VI ods. 2 zmluvy, podľa ktorého bol FPP povinnej osobe poskytnutý na obdobie od 01. 01. 2020 do 31. 12. 2020, došlo k porušeniu finančnej disciplíny podľa ustanovenia § 31 ods. 1 písm. n) zákona o rozpočtových pravidlách verejnej správy, podľa ktorého porušením finančnej disciplíny je porušenie pravidiel a podmienok, za ktorých boli verejné prostriedky poskytnuté.

V zmysle ustanovenia čl. VIII. ods. 1 zmluvy bola povinná osoba z dôvodu použitia FPP v rozpore so zmluvou, povinná vrátiť FPP v celkovej výške 514,71 EUR na účet Bratislavského samosprávneho kraja.

* úhradou faktúr z vlastných prostriedkov v priebehu roka 2020, v celkovej výške 51 285,68 EUR a ich následnou refundáciou dňa 31. 12. 2020 z účtu určeného na vedenie a hospodárenie s poskytnutými FPP vo výške 54 036,24 EUR v rozpore s ustanovením čl. VI ods. 8 zmluvy, došlo k porušeniu finančnej disciplíny podľa ustanovenia § 31 ods. 1 písm. n) zákona o rozpočtových pravidlách verejnej správy, podľa ktorého porušením finančnej disciplíny je porušenie pravidiel a podmienok, za ktorých boli verejné prostriedky poskytnuté.

Na základe prevereného účelu použitia poskytnutých FPP v celkovej výške 54 036,24 EUR, považuje oprávnená osoba uvedené zistenie za zistenie, ktoré nemá za následok odvod finančných prostriedkov do rozpočtu poskytovateľa.

Na základe uvedeného, oprávnená osoba v správe ktorú zaslala povinnej osobe, určila lehotu na predloženie písomného zoznamu prijatých opatrení, na nápravu zistených nedostatkov a na odstránenie príčin ich vzniku do 10 pracovných dní od dátumu doručenia správy z kontroly a lehotu na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku do 30 pracovných dní od dátumu doručenia správy z kontroly.

Súčasne bola povinná osoba upozornená na skutočnosť, že najneskôr v lehote stanovenej na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku, je povinná vrátiť požadované finančné prostriedky v celkovej výške 2 545,99 EUR na účet, z ktorého jej boli finančné prostriedky poskytnuté.

Kontrola bola skončená zaslaním správy z kontroly povinnej osobe dňa 13. 01. 2022.

 Povinná osoba doručila na Útvar hlavného kontrolóra písomný zoznam opatrení prijatých na nápravu zistených nedostatkov zo dňa 17. 01. 2022 zaevidovaný pod zn. 03233/2022 dňa 19. 01. 2022 (3 opatrenia).

Povinná osoba doručila na Útvar hlavného kontrolóra písomný zoznam splnených opatrení prijatých na nápravu zistených nedostatkov zaevidovaný pod zn. 03693/2022 dňa 24. 01. 2022. Súčasťou splnených opatrení bolo aj poukázanie finančných prostriedkov vo výške 2 545,99 EUR na účet Bratislavského samosprávneho kraja, k čomu bol oprávnenej osobe predložený prevodný príkaz zo dňa 18. 01. 2022.

1. **Kontrola postupu Bratislavského samosprávneho kraja pri zriaďovaní vecného bremena**

Kontrola postupu Bratislavského samosprávneho kraja pri zriaďovaní vecného bremena bola vykonaná na základe Poverenia hlavného kontrolóra Bratislavského samosprávneho kraja č. 52/2021 zo dňa 16. 12. 2021 v **Bratislavskom samosprávnom kraji, Sabinovská 16, 820 05 Bratislava 25, IČO: 36063606** (ďalej len „povinná osoba“).

Cieľom kontroly bolo preveriť dodržiavanie hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti a príslušných všeobecne záväzných právnych predpisov Bratislavského samosprávneho kraja pri zriaďovaní vecného bremena, realizovaného na základe Uznesenia Zastupiteľstva Bratislavského samosprávneho kraja č. 351/2021 zo dňa 29. 03. 2021.

Kontrolou postupu Bratislavského samosprávneho kraja pri zriaďovaní vecného bremena na základe Uznesenia Zastupiteľstva Bratislavského samosprávneho kraja č. 351/2021 z 29. 03. 2021 bolo zistené, že uznesenie bolo prijaté v súlade s Rokovacím poriadkom Zastupiteľstva Bratislavského samosprávneho kraja a súčasne bolo zistené, že Bratislavský samosprávny kraj postupoval v predmetnej veci v súlade s platnými všeobecne záväznými právnymi predpismi.

Kontrola bola skončená zaslaním správy z kontroly povinnej osobe dňa 10. 02. 2022.

1. **Kontrola stavu a vývoja dlhu Bratislavského samosprávneho kraja za IV. štvrťrok 2021**

Kontrola stavu a vývoja dlhu Bratislavského samosprávneho kraja za IV. štvrťrok 2021 bola vykonaná na základe Poverenia hlavného kontrolóra Bratislavského samosprávneho kraja č. 48/2021 z 11. 10. 2021 v **Bratislavskom samosprávnom kraji, Sabinovská 16, 820 05 Bratislava 25, IČO: 36063606** (ďalej len „povinná osoba“).

Cieľom kontroly bolo preveriť stav a vývoj dlhu Bratislavského samosprávneho kraja za jednotlivé mesiace kontrolovaného štvrťroka (ustanovenia § 17 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov).

Kontrolou stavu a vývoja dlhu Bratislavského samosprávneho kraja za IV. štvrťrok 2021 neboli zistené žiadne nedostatky a oprávnená osoba nenavrhla žiadne odporúčania. Kontrola bola skončená zaslaním správy z kontroly zo dňa 03. 03. 2022 povinnej osobe dňa 07. 03. 2022.

1. **Kontrola podnetov poslancov Zastupiteľstva BSK, Úradu BSK, iných inštitúcií, právnických a fyzických osôb**

Kontrola podnetov poslancov Zastupiteľstva BSK, Úradu BSK, iných inštitúcií, právnických a fyzických osôb bola vykonaná na základe Poverenia hlavného kontrolóra Bratislavského samosprávneho kraja č. 43/2021 zo dňa 24. 08. 2021, v znení Dodatku č. 1 k povereniu zo dňa 01. 02. 2022 v **Bratislavskom samosprávnom kraji, Sabinovská 16, 820 05 Bratislava 25, IČO: 36063606** (ďalej len „povinná osoba“).

Cieľom kontroly bolo preveriť dodržiavanie hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti a dodržiavanie ustanovení príslušných predpisov pri správe majetku v areáli Patrónka.

Oprávnená osoba napriek skutočnosti, že v správe neboli uvedené porušenia všeobecne záväzných právnych predpisov, navrhla nasledovné odporúčania zabezpečujúce dodržanie úkonov stanovených prijatým uznesením.

1. V súlade s ustanovením bodu E písm. g) osobitných podmienok ochrany záujmov Bratislavského samosprávneho kraja v Uznesení Zastupiteľstva Bratislavského samosprávneho kraja č. 370/2021 zo dňa 11. 06. 2021, pristúpiť k podpisu predmetných zmlúv až po obdržaní stanoviska príslušného orgánu, ktorým bude potvrdené, že úkonmi podľa predmetného uznesenia nejde o poskytnutie štátnej pomoci, alebo o nedovolené poskytnutie štátnej pomoci.
2. Napriek skutočnosti, že úhrada dane z nehnuteľnosti zo strany nájomcov nebola predmetom schválených podmienok v Uznesení Zastupiteľstva Bratislavského samosprávneho kraja č. 370/2021 zo dňa 11. 06. 2021, oprávnená osoba odporučila túto podmienku preniesť na nájomcov v súlade so skutočnosťami uvedenými v spoločnom bode 9 a 10 správy.
3. Oprávnená osoba odporučila Bratislavskému samosprávnemu kraju preveriť si tú skutočnosť, či predaj pozemkov právnickým osobám Cambridge International Communications, s. r. o. a design factory, o. z. podlieha, resp. nepodlieha dani z pridanej hodnoty a to minimálne v časti, v ktorej budú tieto právnické osoby vykonávať činnosti v rámci svojich predmetov činností.
4. V zmysle ustanovenia bodu C.2 písm. f) Uznesenia Zastupiteľstva Bratislavského samosprávneho kraja č. 370/2021 zo dňa 11. 06. 2021 nájomca, t. j. právnická osoba design factory o.z. je oprávnená započítať si s nájomným aj hodnotu podielu Bratislavského samosprávneho kraja na cene búracích prác odkúpených budov v zmysle bodu C.1 tohto uznesenia a to vo výške 60% celkovej hodnoty búracích prác, maximálne však do výšky 170 000 EUR vrátane DPH. V uvedenom prípade oprávnená osoba odporučila doplniť podmienku, že právnická osoba design factory o.z. bude povinná pri výbere dodávateľa búracích prác postupovať v zmysle zákona č. 343/2015 Z. z. o verejnom obstarávaní tak, ako by podľa tohto zákona musel postupovať Bratislavský samosprávny kraj v prípade obstarávania uvedených prác. Rovnaká podmienka bola v bode B.2 písm. f) Uznesenia Zastupiteľstva Bratislavského samosprávneho kraja č. 370/2021 zo dňa 11. 06. 2021 stanovená právnickej osobe Cambridge International Communications s.r.o.

Kontrola bola skončená zaslaním správy z kontroly zo dňa 07. 03. 2022 povinnej osobe dňa 09. 03. 2022.

1. **Kontrola v neziskovej organizácii, ktorej bol poskytnutý finančný príspevok alebo dotácia z rozpočtu Bratislavského samosprávneho kraja**

Kontrola v neziskovej organizácii, ktorej bol poskytnutý finančný príspevok alebo dotácia z rozpočtu Bratislavského samosprávneho kraja, bola vykonaná na základe Poverenia hlavného kontrolóra Bratislavského samosprávneho kraja č. 37/2021 zo dňa 03. 08. 2021 v znení Dodatku č. 1 zo dňa 11. 04. 2022 v občianskom združení **OZ Vagus, Račianska 1575/78, 831 02 Bratislava – Nové Mesto, IČO: 42185971, DIČ: 2023420344** (ďalej len „povinná osoba“).

Cieľom kontroly bolo preveriť správnosť a oprávnenosť použitia finančného príspevku poskytnutého z rozpočtu Bratislavského samosprávneho kraja na základe Zmluvy č. 6/2020/FPP/ŠSP-OSV o poskytovaní finančného príspevku na prevádzku poskytovanej sociálnej služby neverejnému poskytovateľovi sociálnej služby z 09. 01. 2020 (ďalej len „Zmluva č. 6/2020/FPP/ŠSP-OSV“) a Zmluvy č. 10/2020/SPO o poskytnutí finančného príspevku na vykonávanie opatrení sociálnoprávnej ochrany detí a sociálnej kurately zo 16. 01. 2020 (ďalej len „Zmluva č. 10/2020/SPO“).

 Návrh správy z kontroly správnosti a oprávnenosti použitia finančného príspevku a dotácie poskytnutej z rozpočtu BSK v roku 2020 zo dňa 02. 05. 2022 bol na oboznámenie povinnej osobe doručený dňa 09. 05. 2022. Povinná osoba k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení uvedených v návrhu správy nepredložila námietky v určenej lehote, na základe čoho oprávnená osoba považovala zistené nedostatky, navrhnuté odporúčania, lehotu na predloženie písomného zoznamu prijatých opatrení a lehotu na splnenie prijatých opatrení za akceptované.

Správa z kontroly správnosti a oprávnenosti použitia finančného príspevku a dotácie poskytnutej z rozpočtu BSK v roku 2020 bola vypracovaná dňa 30. 05. 2022. Kontrolou bolo zistené, že:

Zistenie č. 1:

V zmysle ustanovenia § 224 ods. 2 písm. e) zákona č. 311/2001 Z. z. zákonník práce v znení neskorších predpisov, (ďalej len „zákonník práce“) bol zamestnávateľ povinný viesť evidenciu pracovného času zamestnancov, ktorí vykonávajú prácu na základe dohody o brigádnickej práci študentov a dohody o pracovnej činnosti tak, aby bol zaznamenaný začiatok a koniec časového úseku, v ktorom zamestnanec vykonával prácu. Povinná osoba ani na opakované vyžiadanie nepredložila evidenciu pracovného času zamestnankyne E. K. k Dohode o pracovnej činnosti zo dňa 17. 02. 2020. Povinná osoba tým, že neviedla evidenciu pracovného času zamestnankyne E. K. k Dohode o pracovnej činnosti zo dňa 17. 02. 2020, porušila ustanovenie § 224 ods. 2 písm. e) zákonníka práce.

Zistenie č. 2:

 Vyúčtovaním poskytnutých finančných prostriedkov v nesúlade so zmluvnými ustanoveniami zmluvy č. 10/2020/SPO zo dňa 16. 01. 2020 v celkovej sume 1 935,38 EUR(1 431,52+503,86), došlo k porušeniu ustanovenia Článku VI. bod 6 zmluvy č. 10/2020/SPO zo dňa 16. 01. 2020 a k porušeniu ustanovenia § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách verejnej správy“), podľa ktorého právnické osoby a fyzické osoby, ktorým sa poskytujú verejné prostriedky, zodpovedajú za hospodárenie s nimi a sú povinné pri ich používaní zachovávať hospodárnosť, efektívnosť a účinnosť ich použitia, čím došlo k porušeniu finančnej disciplíny podľa ustanovenia § 31 ods. 1 písm. n) zákona o rozpočtových pravidlách verejnej správy.

Zistenie č. 3:

Povinná osoba nepredložením dokladov preukazujúcich oprávnenosť použitia finančných prostriedkov v celkovej výške 180,00 EUR na zdravotnícky materiál, porušila ustanovenie Článku VI. bod 6 zmluvy č. 10/2020/SPO zo dňa 16. 01. 2020 a ustanovenie § 19 ods. 3 zákona o rozpočtových pravidlách verejnej správy, čím došlo k porušeniu finančnej disciplíny podľa ustanovenia § 31 ods. 1 písm. n) zákona o rozpočtových pravidlách verejnej správy.

Zistenie č. 4:

Tým, že povinná osoba nevrátila nevyčerpané finančné prostriedky celkovej výške 1 942 EUR v stanovenom termíne, porušila Článok VI. bod 9 písm. f) zmluvy č. 10/2020/SPO, podľa ktorého bol príjemca povinný v lehote najneskôr do 31. 12. 2020 vrátiť na účet Bratislavského samosprávneho kraja vedený v Štátnej pokladnici všetky nevyčerpané finančné prostriedky poskytnuté na základe zmluvy č. 10/2020/SPO zo dňa 16. 01. 2020, čím došlo k porušeniu finančnej disciplíny podľa ustanovenia § 31 ods. 1 písm. c) zákona o rozpočtových pravidlách verejnej správy, podľa ktorého porušením finančnej disciplíny je neodvedenie prostriedkov subjektu verejnej správy v ustanovenej alebo určenej lehote a rozsahu.

V uvedenej súvislosti oprávnená osoba uvádza, že ak právnická osoba alebo fyzická osoba sama zistí porušenie finančnej disciplíny podľa § 31 ods. 1 písm. c) zákona o rozpočtových pravidlách verejnej správy alebo sa zistí porušenie finančnej disciplíny podľa § 31 ods. 1 písm. c) pri výkone kontroly alebo vnútorného auditu a právnická osoba alebo fyzická osoba protiprávny stav odstráni alebo odvedie finančné prostriedky vo výške porušenia finančnej disciplíny do dňa skončenia kontroly alebo vnútorného auditu, najneskôr do začatia vládneho auditu, správne konanie sa nezačne.

 Povinná osoba dňa 10. 05. 2022 vrátila finančné prostriedky v súlade s ustanovením čl. VIII bod 1 písm. c) zmluvy č. 10/2020/SPO zo dňa 16. 01. 2020 v celkovej výške 2 115,38 EUR(1 935,38 EUR + 180,00 EUR)na účet Bratislavského samosprávneho kraja vedený v Štátnej pokladnici.

Kontrola bola skončená zaslaním správy z kontroly povinnej osobe dňa 02. 06. 2022.

1. **Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančných operácií alebo ich častí za obdobie od 01. 01. 2020 do 31. 12. 2020**

Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančných operácií alebo ich častí za obdobie od 01. 01. 2020 do 31. 12. 2020, bola vykonaná na základe Poverenia hlavného kontrolóra Bratislavského samosprávneho kraja č. 30/2021 zo dňa 27. 05. 2021 v príspevkovej organizácii **Stredná odborná škola hotelových služieb a obchodu, Na pántoch 9, 831 06 Bratislava-Rača, IČO: 00893471** (ďalej len „povinná osoba“).

Cieľom kontroly bolo preveriť dodržiavanie všeobecne záväzných právnych predpisov a interných predpisov v roku 2020.

Návrh správy z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančných operácií alebo ich častí v roku 2020 zo dňa 23. 11. 2021 bol povinnej osobe doručený na oboznámenie dňa 02. 12. 2021.

Povinná osoba podala písomné námietky k zisteným nedostatkom dňa 14. 12. 2021 listom zn. 953/SOSHSaO/2021. Opodstatnenosť predložených námietok bola preverená a následne zapracovaná do Správy z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančných operácií alebo ich častí v roku 2020 zo dňa 13. 06. 2022.

 Kontrolou bolo zistené, že:

## Zistenie č. 1

Povinná osoba, tým že neuhradila sumu 3 693,48 EUR z darov poskytnutých povinnej osobe a na úhradu obedov nepožadovala úhradu príspevkov zákonných zástupcov, resp. žiakov školy, porušila ustanovenie § 140 ods. 9 a 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

Povinná osoba týmto konaním použila na účel úhrady za stravu (obed) iné verejné prostriedky, v nesúlade s účelom ich použitia, v celkovej sume 3 693,48 EUR, čím súčasne došlo k porušeniu ustanovenia § 19 ods. 1 zákona o rozpočtových pravidlách verejnej správy, pretože verejné prostriedky možno použiť na účely ktoré sú v súlade s osobitnými predpismi, pričom prostriedky štátneho rozpočtu možno použiť len na účely, na ktoré boli ustanovené zákonom o štátnom rozpočte na príslušný rozpočtový rok. Uvedeným konaním došlo k porušeniu finančnej disciplíny v sume 3 693,48 EUR podľa ustanovenia § 31 ods. 1 písm. n) zákona o rozpočtových pravidlách verejnej správy, pretože došlo k porušeniu pravidiel a podmienok, za ktorých boli verejné prostriedky poskytnuté.

## Zistenie č. 2

Neuzatvorením školského internátu v čase pandémie povinná osoba nepostupovala v súlade s rozhodnutím ministra školstva SR č. 2020/10610:1-A1030 z 26. marca 2020, ktorým bola mimoriadne prerušená prevádzka školských zariadení okrem uvedených výnimiek.

## Zistenie č. 3

Nevyplácaním odmeny z prostriedkov zamestnávateľa, ktorý poskytol finančné prostriedky povinnej osobe, za výkon produktívnej práce min. 47 študentom, ktorí nemali s povinnou osobou uzatvorený žiadny zmluvný vzťah vrátane darovacích zmlúv, došlo k porušeniu ustanovenia § 27 ods. 1 [zákona č. 61/2015 Z. z.](https://www.epi.sk/form/goto.ashx?t=27&p=4300138&f=2) o odbornom vzdelávaní a príprave a o zmene a doplnení niektorých zákonov v znení neskorších predpisov (ďalej len „zákon o odbornom vzdelávaní“). Uvedeným konaním došlo súčasne k porušeniu § 119 ods. 1 zákona č. 311/2001 Z. z. Zákonník práce v znení neskorších predpisov (ďalej len „zákonník práce“), podľa ktorého mzda nesmie byť nižšia ako minimálna mzda podľa osobitného predpisu, teda v tomto prípade podľa zákona o odbornom vzdelávaní.

## Zistenie č. 4

Pri pracovných cestách ktoré boli vyúčtované VPD 62 a VPD 115, zamestnávateľ vopred neurčil spôsob dopravy zamestnanca na pracovnú cestu, čím nepostupoval v súlade s § 3 ods. 1 zákona č 283/2002 Z. z. o cestovných náhradách v znení neskorších predpisov, ktorý určoval, že zamestnávateľ vysielajúci zamestnanca na pracovnú cestu písomne určí miesto jeho nástupu, miesto výkonu práce, čas trvania, spôsob dopravy a miesto skončenia pracovnej cesty; môže určiť aj ďalšie podmienky pracovnej cesty. Zamestnávateľ bol pritom povinný prihliadať na oprávnené záujmy zamestnanca.

## Zistenie č. 5

Vyúčtovaním pracovných ciest VPD 58, VPD 64 a VPD 66 na základe nesprávnych, neúplných, nepreukázateľných dokladov došlo k porušeniu § 8 ods. 1 zákona č. 431/2002 Z. z. o účtovníctve v znení neskorších predpisov (ďalej len „zákon o účtovníctve“), podľa ktorého účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov a súčasne k porušeniu § 6 ods. 1 zákona o účtovníctve, podľa ktorého je účtovná jednotka povinná doložiť účtovné prípady účtovnými dokladmi, ktorými dokumentuje skutočnosť, ktorá je predmetom účtovníctva, preukazuje jej vznik, podstatu, súvislosti. Schválením vyplatenia finančných prostriedkov na základe horeuvedených dokladov súčasne došlo k porušeniu § 6 a § 7 zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon o finančnej kontrole“).

## Zistenie č. 6

Obsadením miesta zástupcu riaditeľa školy zamestnancom s osobným číslom 935 došlo zo strany štatutárneho orgánu povinnej osoby k porušeniu ustanovenia § 39 ods. 3 písm. b) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, podľa ktorého „Činnosť vedúceho pedagogického zamestnanca a činnosť vedúceho odborného zamestnanca môže vykonávať ten, kto spĺňa a) kvalifikačné predpoklady na výkon pracovnej činnosti v príslušnej kategórii alebo v podkategórii pedagogického zamestnanca alebo v príslušnej kategórii odborného zamestnanca a b) podmienky zaradenia do kariérového stupňa pedagogický zamestnanec s prvou atestáciou a odborný zamestnanec s prvou atestáciou“.

## Zistenie č. 7

Kontrolou bolo zistené, že povinná osoba nepostupovala v zmysle § 224 ods. 2 písm. d) zákonníka práce tým, že neviedla evidenciu uzatvorených dohôd o prácach vykonávaných mimo pracovného pomeru v poradí, v akom boli uzatvorené.

## Zistenie č. 8

Oprávnená osoba konštatuje, že z dôvodov neuvádzania predpísaných údajov nebola evidencia používania služobných motorových vozidiel vedená v súlade s príslušnými ustanoveniami čl. II Smernice o používaní služobných motorových vozidiel (ďalej len „smernica“). Súčasne došlo aj porušeniu čl. III smernice, pretože v zmysle predloženej evidencie spotreby PHM bola normovaná spotreba vozidla Kia BA869SG 5,9 l/100 km, avšak reálna spotreba sa v zmysle evidencie, pohybovala na úrovni 9,0 – 10,0 l/100 km. Oprávnená osoba v tejto súvislosti konštatuje, že povinná osoba nevykonala žiadne opatrenia na nápravu tejto situácie, na ktorú bola upozornená už kontrolou č. 5/2019 a 20/2014. Uvedeným postupom súčasne došlo k porušeniu ustanovenia § 6 ods. 1 zákona o účtovníctve.

## Zistenie č. 9

Povinná osoba ako verejný obstarávateľ vo verejných obstarávaniach, ktoré boli predmetom kontroly nevypracovala a neuchovala dokumentáciu, na základe ktorej stanovila predpokladanú hodnotu zákazky, čím nepostupovala v súlade s § 6 ods. 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), podľa ktorého verejný obstarávateľ a obstarávateľ v dokumentácii k verejnému obstarávaniu uchovávajú aj informácie a podklady, na základe ktorých určili predpokladanú hodnotu zákazky. Zároveň nepostupovala v súlade s § 117 ods. 8 zákona o verejnom obstarávaní, podľa ktorého verejný obstarávateľ eviduje všetky doklady a dokumenty a uchováva ich počas desiatich rokov od uzavretia zmluvy, ak osobitný predpis neustanovuje inak.

## Zistenie č. 10

Povinná osoba pri žiadnom z verejných obstarávaní ktoré boli predmetom kontroly, nepreukázala vykonanie základnej finančnej kontroly vo fáze prípravy finančnej operácie, čím nepostupovala v súlade s ustanovením § 7 ods. 1 zákona o finančnej kontrole, podľa ktorého základnou finančnou kontrolou je orgán verejnej správy povinný overovať vždy súlad každej finančnej operácie alebo jej časti so skutočnosťami uvedenými v § 6 ods. 4 zákona o finančnej kontrole na príslušných stupňoch riadenia, teda najmä overovať súlad finančnej operácie alebo jej časti s rozpočtom orgánu verejnej správy, osobitnými predpismi, vnútornými predpismi alebo inými podmienkami poskytnutia verejných financií. Súčasne povinná osoba nepostupovala v súlade s ustanovením § 7 ods. 3 zákona o finančnej kontrole, podľa ktorého osoby podľa odseku 2 vykonávajúce základnú finančnú kontrolu potvrdzujú na doklade súvisiacom s finančnou operáciou alebo jej časťou súlad so skutočnosťami uvedenými v § 6 ods. 4 zákona o finančnej kontrole uvedením svojho mena a priezviska, podpisu, dátumu vykonania základnej finančnej kontroly a uvedením vyjadrenia, či a) finančnú operáciu alebo jej časť možno vykonať alebo nemožno vykonať, b) vo finančnej operácii alebo jej časti možno pokračovať alebo nemožno pokračovať.

## Zistenie č. 11

Kontrolou profilu povinnej osoby ako verejného obstarávateľa bolo zistené, že povinná osoba v roku 2020 neuverejňovala súhrnné správy o zákazkách s nízkymi hodnotami, ktoré zadala za obdobie kalendárneho štvrťroka do 30 dní po skončení kalendárneho štvrťroka, čím došlo k porušeniu ustanovenia § 117 ods. 6 zákona o verejnom obstarávaní.

## Zistenie č. 12

 Kontrolou komodít skladu podnikateľskej činnosti bolo zistené, že súčasťou skladovej evidencie boli aj komodity, ktorých záruka musela v priebehu roka 2020 vypršať. Napriek tomu boli v skladovej evidencii bez zmeny množstva a ocenenia zaznamenávané v priebehu celého roka. Uvedeným postupom došlo k porušeniu ustanovenia § 26 zákona o účtovníctve, podľa ktorého bola povinná osoba povinná ku dňu, ku ktorému sa zostavuje účtovná závierka upraviť ocenenie hodnoty predmetnej komodity.

 Vykázaním rozdielu k 01. 01. 2020 medzi údajmi na skladoch materiálu v inventarizácii a údajmi uvedenými v súvahe účtovnej závierky vo výške 1 408,13 EUR (1 732,09 EUR - 323,96 EUR) bez následnej úpravy, došlo súčasne k porušeniu ustanovení § 30 ods. 3 zákona o účtovníctve, podľa ktorého sa stav majetku, záväzkov, rozdielu majetku a záväzkov v inventúrnych súpisoch porovnáva so stavom majetku, záväzkov a rozdielu majetku a záväzkov v účtovníctve a výsledky porovnania sa uvedú v inventarizačnom zápise.

## Zistenie č. 13

Nesplnením prijatých opatrení na nápravu zistených nedostatkov uvedených v správe z kontroly hospodárenia s verejnými prostriedkami a nakladania s majetkom samosprávneho kraja za obdobie od 01. 01. 2017 do 31. 12. 2018 (opatrenia č. 3, 7, 8, 9, 11, 12, 13, 15 a 19 a zistenia č. 12 a 14) došlo k porušeniu ustanovenia § 21 ods. 3 písm. g) zákona o finančnej kontrole, podľa ktorého je povinná osoba povinná splniť prijaté opatrenia v lehote určenej oprávnenou osobou.

Kontrola bola skončená zaslaním správy z kontroly povinnej osobe dňa 15. 06. 2022.

 Povinná osoba doručila oprávnenej osobe zoznam prijatých opatrení listom zn. 562/SOŠ HSaO/2022 zo dňa 27. 06. 2022 dňa 28. 06. 2022. Následne bol oprávnenej osobe listom zn. 674/SOŠ HSaO/2022 zo dňa 25. 07. 2022 doručený zoznam splnených a plnených opatrení dňa 25. 07. 2022.

1. **Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2020**

Kontrola dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2020, bola vykonaná na základe Poverenia hlavného kontrolóra Bratislavského samosprávneho kraja č. 50/2021 zo dňa 11. 10. 2021 v rozpočtovej organizácii **Obchodná akadémia, Dudova 4, 851 02 Bratislava, IČO: 30775434** (ďalej len „povinná osoba“).

Cieľom kontroly bolo preveriť dodržiavanie všeobecne záväzných právnych predpisov a interných predpisov v roku 2020.

 Návrh správy z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2020 zo dňa 20. 06. 2022, bol na oboznámenie povinnej osobe doručený dňa 22. 06. 2022. Povinná osoba sa dňa 22. 06. 2022 písomne vzdala podania námietok k uvedeným zisteniam, na základe čoho sa podľa ustanovenia § 21 ods. 1 písm. b) zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon o finančnej kontrole“) považovali zistené nedostatky, navrhnuté odporúčania, lehota na predloženie písomného zoznamu prijatých opatrení a lehota na splnenie prijatých opatrení za akceptované.

Oprávnená osoba vypracovala dňa 23. 06. 2022 Správu z kontroly dodržiavania hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti v roku 2020 (ďalej len „správa“). Kontrolou bolo zistené, že:

Zistenie č. 1

Povinná osoba pri žiadnom z verejných obstarávaní, ktoré boli predmetom kontroly nepreukázalavykonanie základnej finančnej kontroly vo fáze prípravy finančnej operácie, čím došlo k porušeniu § 7 ods. 1 a 3 zákona o finančnej kontrole.

Zistenie č. 2

Nesprávnym účtovaním príspevkov zo sociálneho fondu na stravné náhrady v sume 147,15 EUR za mesiac december 2020 a sumy 82,89 EUR za mesiac december 2019 došlo k porušeniu ustanovení § 4 ods. 5, § 7 ods. 1 a § 8 ods. 1 zákona č. 431/2002 Z. z. o účtovníctve v znení neskorších predpisov.

Kontrola bola skončená zaslaním správy z kontroly povinnej osobe dňa 20. 06. 2022.

Okrem uvedeného bolo v sledovanom období vypracované:

1. **Stanovisko hlavného kontrolóra k návrhu Záverečného účtu Bratislavského samosprávneho kraja za rok 2021**

Stanovisko hlavného kontrolóra Bratislavského samosprávneho kraja bolo vypracované dňa 07. 03. 2022. Na základe posúdenia úprav rozpočtu počas rozpočtového roka 2021, dodržania podmienok pre vykázanie vyrovnanosti, prebytku, resp. schodku rozpočtu a obsahu údajov prezentovaných v predloženom návrhu Záverečného účtu Bratislavského samosprávneho kraja za rok 2021 a vzhľadom na predložené stanovisko k jednotlivým častiam predloženého návrhu Záverečného účtu Bratislavského samosprávneho kraja za rok 2021, bolo v stanovisku odporučené Zastupiteľstvu Bratislavského samosprávneho kraja, schváliť Záverečný účet Bratislavského samosprávneho kraja za rok 2021 bez výhrad.

Stanovisko bolo vzaté na vedomie Uznesením Zastupiteľstva Bratislavského samosprávneho kraja č. 454/2022 zo dňa 08. 04. 2022.

1. **Stanovisko hlavného kontrolóra Bratislavského samosprávneho kraja k dodržaniu podmienok na prijatie návratných zdrojov financovania**

Stanovisko bolo vypracované k predloženému návrhu na čerpanie poslednej piatej tranže prostriedkov vo výške 3 000 000 EUR z úverového rámca Európskej investičnej banky v celkovej výške 25 000 000 EUR, na realizáciu investičných projektov Bratislavského samosprávneho kraja a na prijatie nového úverového rámca v komerčnej banke vo výške 17 000 000 EUR na základe predložených ponúk komerčných bánk a za predpokladu prijatia úveru z tohto rámca vo výške 7 000 000 EUR v roku 2022 a 10 000 000 EUR v roku 2023.

Stanovisko bolo súčasťou materiálov k Uzneseniam Zastupiteľstva Bratislavského samosprávneho kraja č. 480/2022 a č. 481/2022 zo dňa 24. 06. 2022.

1. **Návrh plánu kontrolnej činnosti Útvaru hlavného kontrolóra Bratislavského samosprávneho kraja na 2. polrok 2022**

Plán kontrolnej činnosti Útvaru hlavného kontrolóra Bratislavského samosprávneho kraja na 2. polrok 2022 bol schválený Uznesením Zastupiteľstva Bratislavského samosprávneho kraja č. 505/2022 zo dňa 24. 06. 2022.

**Záver:**

 Kontrolami ukončenými v 1. polroku 2022 bolo zistených celkom 31 porušení všeobecne záväzných právnych predpisov a interných predpisov. Kontrola splnenia prijatých opatrení zo strany jednotlivých kontrolovaných subjektov bude vykonaná v priebehu 2. polroka 2022 v súlade so schváleným plánom kontrolnej činnosti na 2. polrok 2022.

**Stanoviská komisií Zastupiteľstva BSK**

**Bod :**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie**  | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Materiál nebol v komisii prerokovaný | Prítomní Za Proti ZdržalNehlasoval  |  |  |  |
| Komisia dopravy | Komisia dopravy berie na vedomie predložený materiál | Prítomní Za Proti ZdržalNehlasoval  | 8 8000 |  |  |
| Komisia európskych záležitostí,regionálnej spolupráce a cestovného ruchu  | Materiál nebol v komisii prerokovaný | PrítomníZaProtiZdržalNehlasoval |  |  |
| Komisia kultúry | Komisia kultúry odporúča Zastupiteľstvu BSK prerokovať predložený materiál a zobrať na vedomie v predloženej podobe | Prítomní Za Proti ZdržalNehlasoval  | 66000 |  |  |
| Komisia životného prostredia, regionálneho rozvoja a územného plánovania | Materiál nebol v komisii prerokovaný | PrítomníZaProtiZdržalNehlasoval |  |  |
| Komisia školstva, športu a mládeže | Komisia školstva, mládeže a športu odporúča Zastupiteľstvu BSK prerokovať predložený materiála vziať na vedomie v predloženej podobe  | Prítomní Za Proti ZdržalNehlasoval  | 1212000 |  |  |
| Finančná komisia | Finančná komisia odporúča Zastupiteľstvu BSK prerokovať predložený materiál a zobrať na vedomie v predloženej podobe. | Prítomní Za Proti Zdržal Nehlasoval  | 66000  |  |  |
| Komisia majetku, investícií a verejného obstarávania | Komisia majetku, investícií a verejného obstarávania odporúča Zastupiteľstvu BSK prerokovať predložený materiál a schváliť v predloženej podobe | PrítomníZaProtiZdržalNehlasoval | 44000 |  |  |